
TECHNINĖ SPECIFIKACIJA
1. Bendra informacija
1.1. Užsakovas: Švenčionių rajono savivaldybės administracija, juridinio asmens kodas 188766722, adresas Švenčionys, Vilniaus g. 19.
1.2. Pirkimo objektas: Dviračių takų Švenčionėlių m. Lauko g., Žilvičių g., Stoties g., Pašto g.  įrengimo  darbai. Darbai turi būti atliekami pagal parengtus remonto darbų projektus: 
1.2.1. [bookmark: _Toc72510472][bookmark: _Toc72510319]„Gatvių paskirties (susisiekimo komunikacijų statinių grupės) Lauko gatvės remonto Švenčionėlių m., Švenčionėlių sen. Švenčionių r. sav. projektas“ Nr. UL-25-0013;
1.2.2. „Gatvių paskirties (susisiekimo komunikacijų statinių grupės) Lauko gatvės atkarpos tarp Žilvičių g. ir Žemutinės g. remonto Švenčionėlių m., Švenčionėlių sen. Švenčionių r. sav. projektas“ Nr. UL-25-0018;
1.2.3. „Gatvių paskirties (susisiekimo komunikacijų statinių grupės) Žilvičių gatvės atkarpos tarp Švenčionių g. ir Lauko g. remonto Švenčionėlių m., Švenčionėlių sen. Švenčionių r. sav. projektas“ Nr. UL-25-0077;
1.2.4. „Gatvių paskirties (susisiekimo komunikacijų statinių grupės) Stoties gatvės atkarpos tarp Vilniaus g. ir Lauko g. remonto Švenčionėlių m., Švenčionėlių sen. Švenčionių r. sav. projektas“ Nr. UL-25-0078;
1.2.5. „Gatvių paskirties (susisiekimo komunikacijų statinių grupės) Pašto gatvės atkarpos tarp Priestočio g. ir Lauko g. remonto Švenčionėlių m., Švenčionėlių sen. Švenčionių r. sav. projektas“ Nr. UL-25-0082.
1.3. Perkančioji organizacija darbų atlikimui pagal remonto darbų projektus teiks užsakymus, kiekvieno remonto darbų projekto įvykdymui bus sudaroma pagrindinė sutartis. Vienu metu gali būti vykdomi darbai pagal kelis remonto darbų projektus.
1.4. Darbai pagal kiekvieną remonto projektą turi būti atlikti per tiekėjo pasiūlytą terminą, bet ne ilgiau nei per 75 dienas nuo darbų pradžios, apibrėžtos pagrindinėje sutartyje.  
1.5. Atlikdamas darbus Rangovas privalo laikytis visų Lietuvos Respublikoje galiojančių įstatymų, taisyklių ir tiesiogiai susijusių reikalavimų, bei atsižvelgti į visas priemones, projekto valdymą ir administravimą, kurie reikalingi užtikrinti aplinkosauginius reikalavimus.
1.6. Jeigu techninėje specifikacijoje nurodoma konkreti markė ar šaltinis, konkretus procesas ar prekės ženklas, patentas, tipai, konkreti kilmė ar gamyba, gali būti pateikiamas lygiavertis objektas nurodytajam.
2. Aplinkos apsaugos reikalavimai
2.1. Pirkimas vykdomas vadovaujantis Lietuvos Respublikos Vyriausybės 2021 m. birželio 21 d. nutarimu Nr. 478 „Dėl Lietuvos Respublikos Vyriausybės 2010 m. liepos 21 d. nutarimo Nr. 1133 „Dėl Lietuvos Respublikos Vyriausybės 2007 m. rugpjūčio 8 d. nutarimo Nr. 804 „Dėl nacionalinės žaliųjų pirkimų įgyvendinimo programos patvirtinimo“ ir jį keitusių nutarimų pripažinimo netekusiais galios“ pakeitimo, Lietuvos Respublikos aplinkos ministro 2022 m. gruodžio 13 d. įsakymu Nr. D1-401 „Įsakymas dėl Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl produktų, kurių viešiesiems pirkimams ir pirkimams taikytini aplinkos apsaugos kriterijai, sąrašo, aplinkos apsaugos kriterijų ir aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdami prekes, paslaugas ar darbus, taikymo tvarkos aprašo patvirtinimo“ pakeitimo“ (aktualia redakcija).
2.2. Tiekėjas atliekamiems statybos darbams taiko aplinkos apsaugos vadybos sistemos reikalavimus pagal standartą LST EN ISO 14001 arba EMAS ar kitus aplinkos apsaugos vadybos standartus, pagrįstus atitinkamais Europos arba tarptautinių standartizacijos organizacijų priimtais standartais, ar kitais tiekėjo pateiktais lygiaverčiais įrodymais. Kartu su pasiūlymu pateikiami atitiktį reikalavimui įrodantys dokumentai: nepriklausomos įstaigos išduotas sertifikatas. Pirkimo vykdytojas pripažįsta lygiaverčius sertifikatus, išduotus kitose valstybėse narėse įsteigtų nepriklausomų įstaigų. Pirkimo vykdytojas priima ir kitus tiekėjo lygiaverčių aplinkos apsaugos vadybos užtikrinimo priemonių įrodymus, kurie patvirtintų, kad jo siūlomos aplinkos apsaugos vadybos užtikrinimo priemonės atitinka reikalaujamus aplinkos apsaugos vadybos sistemos standartus ir pateikia įrodymus, kurie patvirtintų, kad tiekėjo siūlomos aplinkos apsaugos vadybos užtikrinimo priemonės atitinka reikalaujamus aplinkos apsaugos vadybos sistemos standartus. 

